Die seisoene glip so vinnig by ons verby | Netwerk24
Die seisoene glip so vinnig by ons verby
Vandag 47 jaar die verskiet in was ek in st. 9 en dit 'n Saterdag. Die gryse was 'n Telkom-vakleerling daar in Uniondale in die Klein-Karoo en hy was besig met 'n drie maandelange tegniese kursus by die Telkom-kollege in die Baai. Maar daardie naweek kom kuier hy vir die eerste keer in ses weke vir my met sy nukkerige Austin 1155.
Die Donderdagaand bel hy my met 'n langtiekie om te sê hy ry die Vrydag ná klastyd en sal teen skemer opdaag. En hy het klaar my ma se toestemming gekry dat ek die Vrydagaand saam met hom tussen die dorp se werkende jonges mag gaan braai en dans by Tranter's Valley. Solank hy sorg dat ek om middernag in die huis is.
Daardie Donderdagnag sit ek beswaarlik my ooglitte opmekaar van afwagting. Van maagrammelings ook. Want in 'n poging om nóg drie pond gewig te verloor voor die naweek, leef ek al van die Maandag af van droë Provitas en swart bitter koffie.